UBERA ARANZETA (EH Bildu, 2017-11-30):
Berriozabal andrea, errealitate printzipioaz hitz egin didazu. Nirekin egon zinen Cervantes ikastetxean. Entzun zenuen, ikusi zenuen datuekin errealitatea zein gordina zen.
Baina irakasleak bokazioagatik, ilusioz... errealitate horri egunerokoan nola aurre egiten zioten, bokazioagatik, konpromisoarekin eta konbikzioarekin. Ikusi zenuen.
Orduan, ez da guk esaten dugulako. Hona Hezkuntza Batzordera etortzen diren guraso elkarteetako ordezkariak, ikastetxeak, egiten ari garen bisitak...
Agian Pastor jauna nola bisitetara ez den etorri errealitatea ez du ezagutzen. Etorri, ikusi, entzun, irten lubakietatik! Ikusi zer gertatzen ari den!
Grebak, irudi txarra ematen dutela? Eskubideak aldarrikatzea, txarra da, okerra da? Ezin ditugu gure eskubideak aldarrikatu? Komunitate aktibo bat, kritikoa, partehartzailea, guztion interesak defendatzen duena, gure seme-alaben interesak defendatzen dituena... gaizki dago? Ez du ondo egiten? Negatiboki baloratu behar dugu?
Gurasook inplikatuak gaude sare publikoko irakasleekin. Inplikatuak gaude. Babesten ditugu. Zergatik? Ikusten ari garelako gure seme-alaben interesak defendatzen ari direla, ikusten ari garelako gure hezkuntza sistema defendatzen ari direla, gure etorkizuna defendatzen ari direla, benetan sinesten dutela, gizarte honen bestelako eredu batetan. Etorkizunaren alde ari dira borrokan.
Eta hemen desprestijio bakarra badakizue nondik datorren? Eta nork desprestijiatzen duen sare publikoa? Hezkuntza Sail honek, Gobernu honek, bere saila denarekiko duen politikak desprestijiatzen du, konpromiso gabeziak, inbertsio gabeziak...
Eta ados nago dena ez dela inbertsioa. Ez dakit zenbat proposamen egin ditugu. Ze ez da dena inbertsioa baizik eta gero...
... gabeziak, inbertsio gabeziak, eta ados nago dena ez dela inbertsioa. Ez dakit zenbat proposamen egin ditugu, zeren ez da dena inbertsioa, baizik eta gero inbertsio hori nola banatzen den.
Eta askotan hitz egin dugu paradigma aldaketaz eta paradigma aldaketa horrek zer suposatzen duen eta hor estrategia bat behar da etorkizunera begira, epe luzera begira.
Gaur egungo ia, gizarte konplexu honek dituen erronkei erantzun ahal izateko. Baina ez dago planifikaziorik, ez dago estrategiarik, ez dago. Nora goaz?
Badakizuen zertan ari den Hezkuntza Sail hau? Hezkuntza Sail hau ari da gaur egungo egoera kontsolidatzen, horretan ari da. Ez dakit erabakia kontzientea den ala ez. Baina erabakia kontzientea baldin bada, oso erabaki arriskutsua da.
Eta argi geratuko da, Gobernu honek ez dituela pertsonak helburu, ez duela gizartearen kohesioan sinisten, ez duela aniztasunean sinisten, ez duela integrazioan sinisten, eta gizarte arrakala, gero eta handiagoa izango da.
Baina agian, hori guztia oso ondo kalkulatuta dauka eta horren inguruan (...) ere, segregazioaren, aniztasunaren, kudeaketa zehatz baten eredu baten inguruan agian, kalkulu ekonomikoa eginda dauka. Eta hor ere, negozio aukera ia bilatua dauka.
Hori horrela izango balitz, hori horrela izango balitz, benetan, oso kezkagarria izango litzateke.
Baina hori da pentsatu behar dudana? Ez dut hori pentsatu nahi, ez dut hori sinistu nahi, Gobernu honekiko.
Eta ez baldin bada hori estrategia, izango da Hezkuntza Sail honek ez daukala norabiderik, ez daukala norabiderik. Eta beretzat, Hezkuntza ez dela estrategikoa.
Eta nik ez dakit Uriarte andreak dakien, pentsatu nahi dut badakiela, baina Hezkuntza gizarte baten zutabea da. Hezkuntza, nortasun baten, kultura baten, zutabea da, aberastasuna birbanatzeko daukagun bitartekorik inportanteena da. Eta ikusten ari gara, urtetik urtera ahultzen ari zaretela.
Eta orain hartzen ari zareten erabakiak, dagoeneko ia ikastetxeetan, hezkuntza komunitatean ondorioak pairatzen ari gara pairatzen ari gara. Baina hiru urte barru, gizarte osoak pairatuko du. Agian hori da Gobernu honek bilatzen duena.
Baina iruditzen zait, berandu baino lehen, egoera hau konpondu egin behar dela. Agian, dramatikoa izango naiz, ez dakit, baina niri gertatzen ari denak kezkagarria iruditzen zait.
Kezkatuko nintzateke, Gobernuan egongo banintz, ikusita zenbat greba ditudan, ikusita errealitatea zein den, irakasleak, ikastetxeetara hurbiltzen garenean, zer esaten diguten, kezkatuko nintzateke.
Eta De Bengoechea, gaurkoan, sare publikoaz hitz egiteko eztabaida zen, noski, kontzertatuak ere, kontzertatuko hezkuntza komunitatea ere inplikatua dagoela herri honekiko eta kontutan hartzekoa dela.
Esan nahi nuena zan, halako hezkuntza eredua halako gizarte eredua, eta hezkuntzari eman behar diogula duen garrantzia, duen garrantzia.
Eta benetan kezkatzen baldin bazaizu egoerak eta benetan ikusten baduzu ez dagoela estrategiarik, badakit, zilegitasun osoa duzula eta errespetu osoz esaten dizut, baina gero, momentu klabeetan beti Gobernu honen politika sostengatzen ari zara, sostengatzen ari zara.
Beraz, ondo pentsatu, zilegitasun osoa daukazu eta errespetu osoz esaten dizut. Baina iruditzen zait egoera eta argazkia, gutxienez, hausnartzeko modukoa dela.
Eta gero, Berriozabal andrea, nik ez dakit berandu etortzen garen gure proposamenekin, saiatu izan gara, behin eta berriro proposamen desberdinak ekartzen. Lehenago, beranduago, nik, benetan, eskatuko nukena da, gehiago, gehiago saiatzea eta ahalegin berezi bat egitea, benetan dugun egoera honi buelta bat emateko.